CELEX: 62011TN0084
Language: sl
Date: 2011-02-11 00:00:00
Title: Zadeva T-84/11: Tožba, vložena 11. februarja 2011 – Antrax It proti UUNT – Heating Company (Radiatorji za ogrevanje)

9.4.2011   
            
            
               SL
            
            
               Uradni list Evropske unije
            
            
               C 113/17
            
         Tožba, vložena 11. februarja 2011 – Antrax It proti UUNT – Heating Company (Radiatorji za ogrevanje)
   (Zadeva T-84/11)
   2011/C 113/34
   Jezik, v katerem je bila tožba vložena: italijanščina
   
      Stranke
   
   
      Tožeča stranka: Antrax It Srl (Resana, Italija) (zastopnik: L. Gazzola, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Heating Company BVBA (The) (Dilsen, Belgija)
   
      Predlogi tožeče stranke
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo tretjega odbora za pritožbe UUNT z dne 2. novembra 2010 v delu, v katerem je bila z njo ugotovljena ničnost modela Skupnosti št. 000593959-0002;
            
         
               —
            
            
               razveljavi odločbo tretjega odbora za pritožbe UUNT z dne 2. novembra 2010 v delu, v katerem je bilo z njo družbi Antrax It s.r.l. naloženo plačilo stroškov družbe The Heating Company BVBA v postopku pred UUNT;
            
         
               —
            
            
               UUNT in družbi The Heating Company BVBA naloži, naj družbi Antrax It s.r.l. plača stroške, ki jih je imela v tem postopku;
            
         
               —
            
            
               družbi The Heating Company BVBA naloži, naj družbi Antrax It s.r.l. plača stroške postopke, ki jih je ta imela v postopku pred UUNT.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: model Skupnosti št. 000593959-0002 (radiatorji za ogrevanje)
   
      Imetnik znamke Skupnosti: tožeča stranka
   
      Stranka, ki zahteva ugotovitev ničnosti znamke Skupnosti: The Heating Company BVBA
   
      Obrazložitev zahteve za ugotovitev ničnosti: izpodbijani model skupnosti ne spoštuje zahtev iz členov od 4 do 9 Uredbe o modelih Skupnosti (RDC), saj je skoraj enak nemškemu modelu št. 4 iz večdelne registracije št. 401 10481.8, objavljene 10. septembra 2002, tudi v Franciji, Italiji in Beneluksu kot mednarodni model št. DM/0608899
   
      Odločba oddelka za izbris: Razglasitev ničnosti modela Skupnosti.
   
      Odločba odbora za pritožbe: Razveljavitev izpodbijane odločbe in razglasitev ničnosti modela Skupnosti.
   
      Navajani tožbeni razlogi: Obstoj individualnega značaja modela Skupnosti št. 000593959 – 0002.